بسم الله الرحمن الرحيم في البداية بعد ما تكعد الصبح "صباح الخير ماما _صباح بابا" بعده تروح للمحفظة وشوف عندك ربع لو خمسمية.. فلوس البيضات .. اكو اكو ماكو روح اتلوك لأمك لو قشمر اخوك الزغير واذا كلش كلش ابسطة واخذ الي عندة ... تطلع لأقرب محل يمكم نحضر البيضات ... نرجع للبيت نغسل البيضات موتدري افلونزا الطيور وهاي السوالف والمكدرات ما تجي بس على الفقرة .. نجيب الدهن ونخلي بطاوة بعد مشكلة تقدر 15 دقيقة علة "" وين الطااااااااااااااااااااااوة"". نخليهة علة الطباخ . نشعل العين غاز ماكو ... شلون تفتح القنينة وتروح ادور على اقرب عربانة تبيع غاز وتتلوك من جديد لأمك حتى تنطيك خمسة اللاف دينار سعر القنينة .. المهم ترست غاز ورديت وشكلت المنظم شخاطة ماكو ""يارب صبررررررررك"" ترجع طلع لأقرب محل ونشتري شخاطة . المهم ترجع للبيت نخلي الطاوة ونشعل العين مو مشاكل تفتح البيضة "" تلكاهة فاسدة "" النتيجة اشرب سم وموت "" القفير بنص الصحراء ويصيحون ادنة شوية""